Publication: Magyar Közlöny
Issue: MK-2002-100 (Year: 2002, Number: 100)
Era: 1990-2004
Section: 1994. évi XXXIV. törvény (a továbbiakban: Rtv.) 42. §
Paragraph Index: 652

c) A már említett, stadionok biztonságát vizsgáló bizottságot vezetõ Lord Justice Taylor szerint a biztonsági intézkedések hatékonyságát rangsorolva az „ülõhelyes rendszert” („all-seater stadia”) említette az elsõ helyen. [Taylor, P., Lord Justice (Chairman) (1990). Inquiry into the Hillsborough Stadium Disaster: Final Report. London: HMSO.] A komplex stadionbiztonsági intézkedések hatására már nem fordulnak elõ halállal végzõdõ szurkolói összecsapások, stadionkatasztrófák; a stadionon belüli erõszakos bûncselekmények száma túlnyomó része a közterületre került át. Egyúttal bizonyíthatóan visszaélésszerûen is alkalmazzák a kamerákat. A kamerázás feltétlen szükségességét megkérdõjelezõ tapasztalatokkal is összefügg, hogy nincs nemzetközi jogi kötelezettség a sportrendezvények nézõinek, résztvevõinek kamerás megfigyelésére. Leszögezzük, hogy a határozatban említett, a sporteseményeken, különösen a labdarúgó mérkõzéseken megnyilvánuló nézõi erõszakról szóló európai egyezmény nem ró olyan nemzetközi jogi kötelezettséget az államra, amelynek értelmében az államnak kamerás megfigyelõ és rögzítõ rendszereket kellene elhelyeznie a sportrendezvények területén. Ebbõl következõen az egyezménybõl a szervezõkre sem hárulhat ilyen törvényi kötelezettség. IV. A vizsgált rendelkezések alkotmányellenessége

Source: https://magyarkozlony.hu/hivatalos-lapok/01e5f1f70500f72741e186bbc18c49d694669619/dokumentumok/1a466d6d173a31fe9e4827139632f9d8f281a23f/letoltes